ร้านนี้เป็นร้านเล็กๆ อยู่ติดกับร้านพิษณุโลก และตรงกันข้ามกับด้านข้างศาลครับ ทีแรกผมก็หาไม่เจอหรอกครับ ขับรถผ่านไปผ่านมาจึงเห็น คือถ้าเราหันหลังให้ รพ.แพร่ โดยหันหน้าเข้าศาล ร้านจะอยู่ถนนที่ติดกับศาลด้านซ้ายครับ สังเกตว่าจะมีร้านซ่อมจักรยานยนต์ใกล้ปากทาง เส้นนั้นล่ะครับ หน้าร้านมีที่จอดรถพอสมควรครับ รถยนต์จอดได้ 4-5 คัน

เมื่อเข้าไปในร้าน จะเป็นห้องแอร์ครับ มีไวไฟฟรี ตกแต่งเหมือนร้านกาแฟทั่วไปครับ มีโต๊ะ 8 ตัว นั่งได้โต๊ะละ 4 คนครับ เมนูกาแฟมีให้เลือกเยอะมาก อยากได้แบบไหนถามได้เลยครับ เจ้าของร้านยิ้มแย้มแจ่มใสดีทีเดียว

วันนั้นสั่ง Kahlua แต่มันหมดครับ เลยเอาเป็น English Toffee Latte แทน หอมดีครับ กลมกล่อม ไม่หวานมาก